รู้สัญญาณของการถูกทำร้าย เริ่มทำอะไรบางอย่าง จบความสัมพันธ์ รู้ว่ามันเป็นความสัมพันธ์ที่ไม่มีความสุข เดินหน้าต่อ
ความสัมพันธ์ที่มีการทำร้ายกันคือความสัมพันธ์ที่บุคคลหนึ่งทำร้ายคุณไม่ว่าจะเป็นในเชิงจิตวิทยา ทางร่างกาย ทางการเงิน ทางจิตใจอารมณ์ ทางเพศ และการมีอำนาจเหนือกว่าอีกคนหนึ่ง โดยจะต้องกระทำอย่างต่อเนื่องและไม่มีการเปลี่ยนแปลง ความสัมพันธ์เช่นนี้เป็นจุดเริ่มต้นของความรุนแรงภายในบ้านเพราะอำนาจของสมาชิกในครอบครัวไม่สมดุลกัน การทำร้ายชนิดนี้จะเกี่ยวข้องกับการใช้วาจาทำร้าย โดยผู้ที่กระทำจะลดระดับความมั่นใจของคุณอย่างเป็นระบบ เช่น ตะโกนเรียกชื่อของคุณแบบไม่ให้เกียรติ ตำหนิคุณอย่างต่อเนื่อง ไม่แสดงออกว่าไว้ใจคุณ ทำเหมือนคุณเป็นสิ่งของของเขา พูดข่มขู่คุณให้กลัว ให้ลูกๆ ต่อต้านคุณหรือทำร้ายพวกเขา พฤติกรรมการเป็นเจ้าข้าวเจ้าของเป็นอีกรูปแบบหนึ่งของการทำร้ายทางอารมณ์จิตใจ แต่สามารถเกิดขึ้นพร้อมกับการทำร้ายรูปแบบอื่นๆ ได้ การใช้ความรุนแรงทำร้ายร่างกายอาจจะมีความหมายอธิบายไปในตัวอยู่แล้วและก็ดูชัดเจนอยู่แล้ว แต่สำหรับบุคคลที่เติบโตมากับการถูกตบตี พวกเขาอาจจะไม่เข้าใจว่านี่ไม่ใช่เรื่องธรรมดาและเป็นพฤติกรรมที่ไม่ดี สัญญาณดังต่อไปนี้เป็นสิ่งที่บ่งบอกถึงการทำร้ายร่างกาย  “ดึงผม ชกต่อย ตบหน้า เตะ กัด หรือบีบคอ”  ไม่ให้สิทธิที่คุณพึงมี เช่น อาหารและการนอน จงใจทำลายสิ่งของของคุณหรือสิ่งของภายในบ้าน เช่นเขวี้ยงจาน ต่อยที่ผนังจนเป็นรู ขู่ทำร้ายคุณด้วยมีดหรือปืนหรือใช้อาวุธกับคุณ กักขังคุณไว้ไม่ให้หนีออกมา โทรศัพท์ไปที่ 911 เพื่อขอความช่วยเหลือ หรือไปที่โรงพยาบาล ทำร้ายร่างกายลูกๆ เตะคุณออกมาจากรถหรือทิ้งคุณไว้ที่สถานที่แปลกๆ ขับรถรุนแรงขณะที่คุณอยู่บนรถ บังคับให้คุณดื่มแอลกอฮอล์หรือกินยา การทำร้ายชนิดนี้ได้แก่การบังคับให้คุณมีเพศสัมพันธ์แบบไม่เต็มใจ และ “การบีบบังคับทางเพศ” ซึ่งทำให้คุณรู้สึกว่าคุณถูกบังคับที่จะมีเพศสัมพันธ์ อีกทั้งยังรวมถึง “การบังคับให้ตั้งครรภ์” ซึ่งหมายความว่าคุณไม่มีตัวเลือกได้ว่าคุณจะอยากตั้งครรภ์หรือไม่ ผู้กระทำอาจจะควบคุมการแต่งกายของคุณ ข่มขืนคุณ จงใจให้คุณติดโรคทางเพศจากเขา มอมยาและให้คุณดื่มแอลกอฮอล์เพื่อที่จะได้มีเพศสัมพันธ์กับเขา ทำให้คุณตั้งครรภ์ หรือทำให้คุณแท้งโดยที่คุณไม่ยินยอม บังคับให้คุณดูหนังโป๊อนาจาร และอื่นๆ โดยการทำร้ายทางด้านการเงิน ผู้ที่กระทำจะไม่ให้คุณมีเงินใช้เป็นของตนเองแม้ว่าคุณจะเป็นคนหาเงินนั้นมาเอง พวกเขาอาจจะยึดบัตรเครดิตของคุณและใช้บัตรเครดิตในชื่อของคุณ หรือทำลายประวัติการใช้บัตรเครดิตของคุณ ผู้กระทำอาจจะย้ายไปที่บ้านของคุณและจะไม่จ่ายบิลหรือค่าใช้จ่ายอะไรเลย พวกเขาอาจจะยึดเงินที่คุณไว้ใช้จ่ายเรื่องพื้นฐาน เช่น ซื้อของใช้หรือยา ผู้กระทำอาจจะใช้เทคโนโลยีทำการข่มขู่ แอบตามรอย ทำร้าย และรังควานคุณ พวกเขาอาจจะใช้โซเชียลมีเดียส่งข้อความคอยรังควานคุณ หรือสั่งคุณให้บอกรหัส ผู้กระทำจะให้คุณพกมือถือตลอดเวลาและต้องตอบสายเขาทันทีที่โทรศัพท์ดัง ถ้าคุณอยู่ในความสัมพันธ์ที่เป็นเจ้าข้าวเจ้าของ คนรักของคุณก็ต้องรับผิดชอบในการกระทำของเขาด้วย เหยื่อหลายคนที่ถูกทำร้ายถูกทำให้เชื่อว่า “มันเป็นความผิดของฉัน” และ “ถ้าฉันทำแบบนี้ เขาคงไม่ทำแบบนั้นหรอก” แต่คู่ของคุณเป็นคนตัดสินใจว่าจะกระทำสิ่งนั้นเอง ถ้าความสัมพันธ์นี้ยังคุ้มค่าที่จะแก้ไขอยู่ แฟนหนุ่มของคุณอาจจะอยากต้องการเปลี่ยนตัวเองจริง เขาจะต้องเริ่มต้นที่จะเปลี่ยนแปลง ถ้าแฟนหนุ่มของคุณเป็นเจ้าข้าวเจ้าของจนทำให้คุณรู้สึกโดดเดี่ยว อึดอัด หดหู่ กังวล หรือกลัว คุณควรที่จะออกมาจากความสัมพันธ์นั้น บ่อยๆ แล้วคนที่ถูกควบคุมอยู่มักจะปลีกตัวออกห่างจากเพื่อนและครอบครัว เธออาจจะถอยออกมาจากทุกคนเพราะกลัวว่าจะถูกตำหนิหรือถูกทำให้มีปมในใจ แต่เมื่อคุณรู้ว่าคุณจะต้องออกมาจากความสัมพันธ์นี้ คุณอาจจะต้องได้รับแรงสนับสนุนจากคนรอบข้าง แม้ว่าคุณจะไม่ได้พูดคุยกับเพื่อนหรือครอบครัวมาสักพัก พวกเขาก็จะเต็มใจที่จะช่วยคุณ ขอความช่วยเหลือจากบุคคลที่สามารถช่วยคุณได้ พูดคุยกับบุคคลนั้นเพื่อหาแผนการที่จะออกจากความสัมพันธ์นั้น มูลนิธิศูนย์ฮอทไลน์ (0-2277-8811 หรือ 0-2277-7669) จะมีเจ้าหน้าที่ที่สามารถพูดคุยกับคุณเกี่ยวกับทางเลือกต่างๆ และช่วยให้คุณคิดแผนที่จะออกจากความสัมพันธ์นั้น มูลนิธิศูนย์ฮอทไลน์ยังมีเว็บไซต์ (www.hotline.or.th) ที่คุณสามารถเข้าไปตั้งกระทู้ระบายปัญหาได้และจะมีเจ้าหน้าที่มาตอบปัญหาและเสนอทางแก้ไขให้คุณ เจ้าหน้าที่จะช่วยให้คุณตัดสินใจทำในสิ่งที่ปลอดภัยที่สุดในตอนนี้ แบบฟอร์มการวางแผนเพื่อความปลอดภัยเป็นวิธีที่จะรู้ได้ว่าคุณจะทำอะไรเมื่อคุณข่มขู่หรืออยู่ในอันตราย  สามารถดาวน์โหลด แบบฟอร์มนี้ ได้จากศูนย์ต่อต้านความรุนแรงภายในบ้านและความรุนแรงทางเพศแห่งประเทศสหรัฐอเมริกา ปริ้นออกมาและลองกรอกข้อมูลดู เก็บมันไว้ในที่ที่ปลอดภัยที่แฟนของคุณจะหาไม่เจอ ถ้าความสัมพันธ์นั้นดูอันตราย คุณไม่จำเป็นต้องอธิบายเหตุผลว่าทำไมคุณต้องเดินออกมา ให้ออกมาทันทีและหาที่ที่ปลอดภัยอยู่เช่นบ้านพักฉุกเฉิน สิ่งที่สำคัญที่สุดก็คือทำให้ตัวเองปลอดภัย (รวมถึงลูกๆ และสัตว์เลี้ยงด้วยถ้ามี) สัญชาตญาณของคุณจะบอกเองว่าความสัมพันธ์นั้นมันไม่ถูกต้องและแฟนของคุณก็ไม่เคารพในตัวคุณ มันอาจจะยากที่จะคิดได้ดังนี้ แต่ถ้าคุณเชื่อมั่นใจในตนเองและคุณซื่อสัตย์กับตัวเอง คุณสามารถเปลี่ยนแปลงชีวิตของคุณให้ดีและปลอดภัยขึ้นได้ เป็นความคิดที่ดีที่จะซ้อมก่อนว่าคุณจะพูดอะไรกับแฟนหนุ่มเพื่อยุติความสัมพันธ์ นี่จะช่วยให้คุณทบทวนความคิดของคุณเพื่อหาวิธีที่ดีที่สุดที่จะแสดงมันออกมา มันเป็นสิ่งที่ทำได้ยากมากถ้าคุณเป็นเหยื่อของความสัมพันธ์ที่เป็นเจ้าข้าวเจ้าของเช่นนี้ แต่คุณสมควรได้รับสิทธิ์ที่จะให้คนอื่นรับฟังและเคารพความคิดของคุณ การเลิกกับใครสักคนแบบที่ดีที่สุดควรจะเจอกันจริงๆ แต่ในความสัมพันธ์ที่รุนแรงเช่นนี้ คุณควรที่จะระมัดระวังถึงปฏิกิริยาของแฟนหนุ่มของคุณ ถ้าคุณไม่คิดว่าเขาจะทำอะไรรุนแรง คุณก็สามารถบอกเขาต่อหน้าได้ คุณอาจจะต้องเลือกสถานที่สาธารณะที่เขาจะไม่สามารถทำร้ายคุณได้หรือทำร้ายข้าวของ ถ้าคุณคิดว่าเขาจะทำอะไรรุนแรง คุณควรรีบออกมาจากสถานการณ์นั้นโดยไม่ต้องอธิบายต่อหน้าเขา คุณอาจจะทิ้งโน๊ตไว้ถ้าคุณรู้สึกว่าจำเป็นต้องทำ ถ้าคุณมีเด็กหรือสัตว์เลี้ยง พาพวกเขาออกมาด้วย ถ้าคุณกังวลเกี่ยวกับความปลอดภัยของคุณ ให้พาเพื่อนที่ไว้ใจไปกับคุณด้วย บุคคลนี้จะเป็นพยานและสนับสนุนคุณ คุณสามารถใช้โอกาสนี้บอกว่าเขาทำตัวเป็นเจ้าข้าวเจ้าของคุณมากแค่ไหนและทำให้คุณรู้สึกอย่างไร ให้พูดไปอย่างมั่นใจ บอกเขาถึงสิ่งที่คุณต้องการจากความสัมพันธ์ที่ดี บอกเขาว่าความสัมพันธ์นี้มันไม่ได้เป็นแบบที่คุณต้องการและคุณก็กำลังจะเดินจากไป คุณอาจจะยกตัวอย่างที่ชัดเจนว่าเขาไม่เคารพคุณอย่างไรบ้าง ทำให้คุณโดดเดี่ยว และควบคุมคุณอย่างไร แฟนหนุ่มอาจจะไม่ฟังคำอธิบายของคุณ เขาอาจจะยิ่งหาข้ออ้างป้องกันตัวเอง หรืออาจจะกระทำรุนแรงขึ้น นอกจากนี้ เขาอาจจะขอโทษคุณหรืออาจจะไม่สนใจคุณ ให้ยึดกับเป้าหมายของคุณและทำสิ่งที่ถูกต้อง คนรักของคุณอาจจะพยายามขอร้องให้คุณอยู่ต่อและยกโทษให้เขา แต่ให้ระวังคำสัญญาของเขาเพราะอาจจะเปลี่ยนได้ในภายหลัง การทำร้ายกันก็เหมือน “วงจร” ที่มีช่วงที่สงบ จากนั้นก็จะเริ่มรุนแรงขึ้น และตามด้วยการที่คุณถูกทำร้าย หลังจากถูกทำร้าย วงจรก็จะหมุนกลับมาเริ่มต้นใหม่ ถ้าคุณตัดสินใจแล้วว่าจะออกมาจากความสัมพันธ์นี้ให้ได้ ให้ฟังเสียงตัวเองก่อน เพิกเฉยกับการอ้อนวอนและคำขอโทษของเขา ถ้าเขาขู่ว่าเขาจะทำร้ายตัวเองถ้าคุณจากไป คุณต้องไม่สนใจเขา มันเป็นการกระทำของเขา เขาก็ต้องรับผิดชอบเอง เขากำลังใช้ความรู้สึกผิดของคุณเพื่อที่จะควบคุมให้คุณอยู่ต่อ คุณควรที่จะให้ความสนใจกับความปลอดภัยของตัวคุณก่อน ถ้าคนรักของคุณทำอะไรรุนแรงขึ้นมา ให้โทรหา 911 ทันที การโทรหา 911 จะทำให้คุณมั่นใจว่าคุณจะสามารถหยุดการทำร้ายร่างกายได้ถ้ามันเกิดขึ้น มันจะทำให้คุณมั่นใจว่าคุณและลูกๆ ของคุณจะปลอดภัยขณะที่คุณจะออกจากบ้าน บอกตำรวจเกี่ยวกับประสบการณ์การถูกทำร้ายร่างกายที่คุณประสบมา อธิบายรายละเอียดและเปิดให้ดูว่าตรงไหนบ้างที่บาดเจ็บ ให้ตำรวจถ่ายภาพรอยแผลนั้นไว้ทันทีและวันต่อมาที่แผลช้ำปรากฎขึ้น รูปภาพเหล่านี้สามารถนำไปใช้ในศาลได้ ถามชื่อและยศของเจ้าหน้าที่ แจ้งความลงบันทึกประจำวันและเก็บเอกสารต่างๆ ไว้ถ้าคุณอยากจะถ่ายเอกสารใบแจ้งความนั้น ตำรวจอาจจับกุมแฟนหนุ่มของคุณไปถ้าพวกเขาคิดว่าคุณจะไม่ปลอดภัย คิดถึงรายชื่อของสถานที่ที่คุณสามารถไปได้ คิดถึงเพื่อนและครอบครัวคนที่ไม่สนิทกับคนรักของคุณ ระบุตำแหน่งบ้านพักฉุกเฉิน โดยบ้านพักฉุกเฉินจะเป็นขององค์กรที่ไม่แสวงหาผลกำไร พวกเขาจะมีที่อยู่ที่เป็นความลับและคุณสามารถไปได้ 24 ชั่วโมงถ้าคุณอยากจะย่องออกจากบ้านขณะที่แฟนของคุณหลับอยู่ถ้าจำเป็น พวกเขาอาจจะช่วยคุณร่วมมือกับการบริการของรัฐเพื่อประโยชน์ของคุณในการเริ่มต้นใหม่ การขอคำสั่งให้ความคุ้มครองบุคคล และอาจจะให้คำปรึกษาอื่นๆ บุคคลนี้อาจจะพยายามที่จะติดต่อคุณทางโทรศัพท์ ทางโซเชียลมีเดีย หรือมาหา อย่าตอบข้อความของเขา  ลบเบอร์โทรศัพท์ของเขาออกจากเครื่อง ลบเขาออกจากการเป็นเพื่อนกันทางโซเชียลมีเดีย คุณอาจจะต้องเปลี่ยนเบอร์โทรศัพท์ ถ้าคุณรู้สึกว่าเขาติดตามคุณอยู่หรือแอบสืบเกี่ยวกับคุณ ให้เปลี่ยนกิจวัตรประจำวัน ให้ออกจากที่ทำงานและโรงเรียนในเวลาที่แตกต่างกันและในเส้นทางที่แตกต่างกัน ถ้าคุณรู้สึกไม่ปลอดภัย ให้ขอคำสั่งให้ความคุ้มครองบุคคล คุณสามารถขอคำสั่งคุ้มครองบุคคลได้โดยทำหนังสือและลงลายมือชื่อด้วยตนเองมายังหน่วยงานในสังกัดกองบัญชาการตำรวจหรือตำรวจภูธรภาค 1-9  บันทึกรายละเอียดของการติดต่อจากแฟนหนุ่ม ถ้าแฟนหนุ่มของคุณพยายามที่จะเข้าถึงคุณและแอบตามรอยคุณ ให้จดเวลา สถานที่ และรายละเอียดว่าเกิดอะไรขึ้นบ้าง นี่สามารถใช้เพื่อขอความคุ้มครองบุคคลถ้าคุณต้องการ ความสัมพันธ์ระหว่างคุณและคนรักไม่ได้สมบูรณ์แบบอยู่เสมอ แต่โดยทั่วไปแล้วคุณจะต้องรู้สึกดีกับตนเองและคนรัก ถ้าคุณอยู่ในความสัมพันธ์ที่มีการทำร้ายกัน เช่น คนรักของคุณทำตัวเป็นเจ้าข้าวเจ้าของ คุณจะมีความรู้สึกในแง่ลบ นี่เป็นสัญญาณว่าคุณกำลังอยู่ในความสัมพันธ์ที่ไม่มีความสุข คุณอาจจะรู้สึก  หดหู่ เหงา ละอาย รู้สึกผิด โดดเดี่ยวหรือถูกกักขัง กังวล กลัวเรื่องความปลอดภัยของตนเองและลูกๆ อยากฆ่าตัวตาย ถ้าคุณมีความคิดอยากฆ่าตัวตาย โทรศัพท์ไปที่ 911 (โทรฉุกเฉินทั่วประเทศ) ทันทีหรือโทรไปที่ 0-2713-6793 สมาคมสมาริตัน (ให้คำปรึกษาเรื่องการฆ่าตัวตาย การทำร้ายตัวเอง) หรือไปหน่วยฉุกเฉินที่ใกล้ที่สุด จุดเริ่มต้นของความสัมพันธ์ที่เป็นเจ้าข้าวเจ้าของนั้นมีรากฐานมาจากคำว่า “ครอบครอง” แฟนของคุณคิดว่าคุณเป็นสิ่งของที่เขาครอบครองอยู่และสามารถควบคุมได้ แฟนหนุ่มที่ทำตัวเป็นเจ้าข้าวเจ้าของอาจจะไม่อนุญาตให้คุณใช้เวลากับผู้อื่น เขาอยากจะเป็นศูนย์กลางของจักรวาลของคุณแทน เขาอาจจะออกคำสั่งให้คุณตัดขาดการติดต่อกับเพื่อน ครอบครัว หรือเพื่อนทำงาน เขากำลังพยายามทำลายเครือข่ายสังคมของคุณและทำให้คุณต้องพึ่งพาเขาอย่างสิ้นเชิง คุณจะรู้สึกโดดเดี่ยวและเหมือนอยู่ตัวคนเดียว คิดถึงคนอื่นๆ ในชีวิตของคุณ คุณเจอพวกเขาบ่อยแค่ไหน? เมื่อไหร่ก็ตามที่คุณสูญเสียคนอื่นๆ ที่จะช่วยเหลือคุณ มันก็จะยิ่งยากขึ้นที่คุณจะหลบหนีจากความสัมพันธ์ที่ทำร้ายตัวคุณเอง แฟนหนุ่มที่ทำตัวเป็นเจ้าข้าวเจ้าของจะควบคุมคนที่คุณจะพบและพูดคุยด้วย และนี่อาจจะรวมถึงคนแปลกหน้าด้วย เช่นพนักงานเสิร์ฟ พนักงานที่ร้านค้า คนตรวจเช็คสินค้า เป็นต้น แฟนหนุ่มที่ทำตัวเป็นเจ้าข้าวเจ้าของจะตามรอยว่าคุณทำอะไรและคุณไปที่ไหน เขาจะออกคำสั่งถามว่าคุณเพิ่งไปที่ไหนมา คุณเพิ่งทำอะไรมา คุณคุยกับใคร คุณซื้ออะไร และแม้แต่คุณกำลังอ่านอะไร นี่จะเป็นเรื่องน่าเหนื่อยหน่ายและเหยื่อที่ถูกกระทำหลายคนก็อาจจะหยุดทำกิจกรรมบางอย่างเพื่อที่จะหลีกเลี่ยงการถูกสอบสวนเช่นนี้ แฟนหนุ่มของคุณอาจจะไม่อนุญาตให้คุณเข้าถึงบางสิ่ง เช่น ไม่ให้โทรศัพท์หรือใช้อินเตอร์เน็ต ไม่ให้ใช้รถ ไม่ให้ไปโรงเรียน ไปทำงาน ไปศูนย์สุขภาพ หรือใช้ยา การจำกัดไม่ให้คุณเข้าถึงสิ่งเหล่านี้เป็นอีกทางหนึ่งที่เขาจะทำให้คุณต้องพึ่งพาเขาอย่างสิ้นเชิง และมันจะช่วยให้เขาตามรอยและควบคุมการกระทำของคุณ คู่รักที่ชอบทำตัวเป็นเจ้าข้าวเจ้าของจะกล่าวหาอีกคนหนึ่งว่านอกใจหรือไม่ซื่อสัตย์ คุณอาจจะรู้สึกว่าคุณไม่สามารถคุยกับผู้ชายอีกคนหนึ่งได้เลยเพราะแฟนของคุณจะหึงหวง ความสัมพันธ์ที่มีความสุขจะต้องสร้างจากความเชื่อใจและการเคารพซึ่งกันและกัน และคุณควรที่จะสามารถติดต่อกับใครก็ได้ที่คุณต้องการ แฟนหนุ่มของคุณอาจจะพยายามควบคุมการกระทำและพฤติกรรมของคุณโดยปิดบังไว้ว่ามันเป็นแค่การดูแลเอาใจใส่ เขาอาจจะตัดสินใจแทนคุณว่าคุณควรจะทำอะไร แต่ซ่อนมันภายใต้คำพูด “นี่ดีที่สุดสำหรับคุณแล้ว” ตัวอย่างเช่น เขาอาจจะพูดว่าคุณไม่ควรขับรถเพราะรถอาจจะเสียได้ แต่เขากลับไม่ช่วยคุณเอารถไปซ่อมเพื่อให้มันปลอดภัย มันควรจะเป็นการเคารพซึ่งกันและกัน คู่รักที่มีความสุขจะอ่อนโยนและเอาใจใส่ต่อกัน พวกเขาไม่มีชื่อเรียกที่จะกดอีกคนหนึ่งให้ต่ำกว่า ตะคอก หรือแสดงออกถึงพฤติกรรมที่จะทำร้ายกัน พวกเขาจะสนับสนุนซึ่งกันและกันทั้งในที่สาธารณะและเมื่ออยู่กันสองคน พวกเขาจะให้เกียรติเส้นแบ่งของอีกคนหนึ่ง คู่รักที่มีความสุขจะมีเส้นแบ่งส่วนตัว (ที่บ่งบอกความชอบและความต้องการ) และมีความมั่นใจเมื่อแสดงออกถึงเส้นแบ่งของพวกเขา โดยแสดงออกอย่างอ่อนโยนและรักใคร่ เมื่อพูดคุยสื่อสารกัน ผู้ที่อยู่ในความสัมพันธ์ที่มีความสุขจะสื่อสารกันอย่างเปิดเผยและตรงไปตรงมา นี่หมายความว่าคู่รักที่มีความสุขสามารถแบ่งปันความรู้สึกให้อีกคนหนึ่งได้โดยไม่ต้องทำตัวให้ถูกต้องตลอดเวลา และรับฟังอีกคนหนึ่งอย่างเต็มไปด้วยความรัก เปิดกว้าง และไม่ตัดสินความคิดนั้น ไม่ใช่ทุกคนจะมีความเห็นตรงกันตลอดเวลา แม้แต่ในความสัมพันธ์ที่มีความสุขที่สุดก็ตาม การเข้าใจผิด การสื่อสารแบบผิดๆ และความขัดแย้งต่างๆ จะต้องถูกจัดการทันทีและมีความชัดเจน การสื่อสารที่ตรงไปตรงมาจะช่วยรักษาระดับความรักใคร่และการเคารพซึ่งกันและกันในความสัมพันธ์นั้น รวมถึงจะช่วยให้คู่รักทั้งสองร่วมมือที่จะแก้ปัญหาและประเด็นต่างๆ ร่วมกัน คู่รักที่มีความสุขจะไม่เล่น “เกมโทษคนอื่น” แต่ละคนก็จะรับผิดชอบการกระทำ ความคิด และอารมณ์ของตนเอง และแต่ละคนก็ควบคุมความสุขและชีวิตเป็นของตนเอง คู่รักทั้งสองก็ต้องรับผิดเมื่อตัวเองทำผิดและทำสิ่งสำคัญเพื่อชดเชยคู่รักอีกคนหนึ่ง ตัวอย่างเช่น การขอโทษ ก็เป็นการเริ่มต้นที่ดี การบิดเบือนข้อมูลว่าเป็นเรื่องจริงหรือเท็จเป็นขั้นตอนหนึ่งของการทำร้ายจิตใจ โดยคนหนึ่งจะควบคุมและบิดเบี้ยวเหตุการณ์หรือพฤติกรรมเพื่อที่อีกคนหนึ่งจะได้ไม่เชื่อในการกระทำของตนเองและสงสัยในความสามารถของตนเอง วิธีนี้จะเป็นการควบคุมอีกคนหนึ่งเพื่อที่เธอจะได้ไม่สามารถทำอะไรได้อย่างเป็นอิสระได้  ตัวอย่างเช่น แฟนหนุ่มของคุณพูดถึงการกระทำในอดีตแต่เขาเปลี่ยนรายละเอียดบางอย่าง ถ้าดูโดยรวม มันเหมือนจะจะถูกต้อง แต่รายละเอียดเล็กๆ น้อยๆ ส่งเสริมให้เขาเป็นคนที่ถูกต้องและทำให้คุณดูเป็นคนผิด  ถ้าแฟนของคุณบิดเบือนเรื่องราวแบบนี้เป็นเวลานาน มันยากที่จะบอกว่าอะไรที่เกิดขึ้นจริงบ้าง คุณอาจจะไม่เชื่อมั่นในการตัดสินของตัวคุณเองและคุณอาจจะมีความมั่นใจในตนเองต่ำมากๆ ลองคิดทบทวนถึงเวลาที่คุณไม่เชื่อแฟนหนุ่มของคุณเมื่อเขาพูดถึงการกระทำในอดีต คุณอาจจะรู้สึกว่าเขาจำบางอย่างผิดไป และนี่อาจจะเป็นจุดเริ่มต้นของการบิดเบือนในความสัมพันธ์ของคุณ ทั้งนี้ ขี้นอยู่กับว่าความสัมพันธ์ที่คุณออกมา คุณอาจจะอยากหาการปรึกษาเพื่อได้พูดคุยประสบการณ์ของคุณ มันอาจจะเป็นความคิดที่ดีที่จะได้ปรึกษากับผู้เชี่ยวชาญเพื่อที่จะได้เข้าใจถึงสัมพันธ์นั้นและพฤติกรรมของคนรักของคุณ หลังจากที่จบความสัมพันธ์รุนแรงนั้นที่คุณไม่รู้สึกปลอดภัยเลย คุณอาจจะต้องใช้เวลาเพื่อที่จะรู้สึกปลอดภัยอีกครั้ง นี่หมายความว่าคุณจะปลอดภัยทั้งทางกาย และปลอดภัยจากการวิพากษ์วิจารณ์และดูถูก ปลอดภัยจากการใช้ความรุนแรงทางการเงิน และมีความปลอดภัยในการกระทำและพฤติกรรมของคุณ คุณอาจจะฟื้นฟูความปลอดภัยทางกายโดยเข้าชั้นเรียนเกี่ยวกับการป้องกันตนเอง คุณอาจฟื้นฟูความปลอดภัยทางการเงินโดยการหางานและสร้างบัญชีเงินขี้นมาใหม่ จุดจบของความสัมพันธ์อาจจะทำให้คุณเศร้าได้ อาจจะทำให้คุณรู้สึกผิด หลงทาง และวิตกกังวล ปล่อยให้ตนเองแสดงความรู้สึกเหล่านี้ออกมา ให้ทำอะไรที่สร้างสรรค์เช่นงานศิลปะหรือเขียนบันทึกเพื่อปลดปล่อยอารมณ์ออกไป หลังจากที่คุณออกมาจากความสัมพันธ์ไม่ดีนั้นแล้ว เป็นเวลาที่ดีที่คุณจะได้มาสนใจตัวเองอีกครั้ง ทำกิจกรรมที่คุณชอบ ไม่ว่าจะเป็นการทำอาหาร การปีนเขา เล่นสกี ดูหนัง เน้นไปที่สิ่งที่จะทำให้คุณมีความสุขอย่างสุขภาพดีอีกครั้ง เมื่อคุณคิดเกี่ยวกับความสัมพันธ์ครั้งใหม่ คุณอาจจะเริ่มความสัมพันธ์นั้นด้วยความระมัดระวังและบางทีอาจจะมีความกลัวเล็กน้อย ให้มองโลกในแง่ดีเกี่ยวกับความเป็นไปได้ของความสัมพันธ์ใหม่ แต่ถ้าคุณรู้สึกว่ารูปแบบความสัมพันธ์นั้นเหมือนกับความสัมพันธ์ที่แล้ว ให้รีบยุติมันทันที อย่าทำให้ตัวเองต้องไปอยู่ในวงจรนั้นอีก ระบุคุณสมบัติที่คุณต้องการจากคนรัก หลังจากความสัมพันธ์รุนแรง ให้ใช้เวลาคิดถึงสิ่งที่สำคัญที่สุดของความสัมพันธ์ที่มีความสุขและประสบความสำเร็จ ให้ตั้งตัวเองเป็นสิ่งที่สำคัญที่สุด การเลิกจากความสัมพันธ์ที่เป็นเจ้าข้าวเจ้าของนั้นอาจจะยากมาก โดยเฉพาะอย่างยิ่งถ้าคุณอยู่กับความสัมพันธ์นั้นเป็นเวลานาน ให้เข้มแข็งไว้และเชื่อมั่นในความสามารถที่จะเยียวยาตนเอง ให้คำยืนยันที่ดีกับตัวเองเพื่อให้แน่ใจว่าคุณได้ตัดสินใจถูกต้อง
เข้าใจความหมายของการถูกทำร้าย. รู้ว่าการทำร้ายทางอารมณ์จิตใจ (Emotional abuse) เป็นอย่างไร. รู้ว่าการทำร้ายร่างกาย (Physical abuse) เป็นอย่างไร. รู้การใช้ความรุนแรงทางเพศทำร้าย (Sexual abuse). เข้าใจมุมมองของการทำร้ายทางด้านการเงิน (Financial abuse). เข้าใจการทำร้ายทางระบบดิจิตอล (Digital abuse) ว่าเป็นอย่างไร. มองตามความเป็นจริงว่าความสัมพันธ์นั้นคุ้มค่าที่จะแก้ไขหรือไม่. หาแรงสนับสนุนจากเพื่อนที่ไว้ใจหรือสมาชิกในครอบครัว. หาความช่วยเหลือจากศูนย์ฮอทไลน์ความรุนแรงในครอบครัว. ลองใช้แบบฟอร์มการวางแผนเพื่อความปลอดภัย. ออกมาทันทีถ้าคุณรู้สึกไม่ปลอดภัย. เชื่อในสัญชาตญาณ. วางแผนก่อนว่าจะพูดอะไร. เลือกสถานที่และเวลาที่เหมาะสม. พาใครสักคนไปกับคุณด้วย. อธิบายไปว่าพฤติกรรมของเขาทำให้คุณรู้สึกอย่างไร. ระวังปฏิกิริยาของเขา. เพิกเฉยกับคำขอโทษ. โทรศัพท์ไปที่ 911 ถ้าคุณรู้สึกไม่ปลอดภัย. หาที่พักที่ปลอดภัย. อย่าตอบอะไรแฟนเก่าของคุณ. คำสั่งให้ความคุ้มครองบุคคลถ้าจำเป็น. พิจารณาว่าคุณรู้สึกอย่างไร. สังเกตว่าแฟนหนุ่มของคุณทำตัวเหมือนเขาเป็นเจ้าของคุณ. นับว่าคุณพบเพื่อนและครอบครัวบ่อยแค่ไหน. พิจารณาว่าแฟนหนุ่มมีปฏิกิริยาอย่างไรเมื่อคุณพูดคุยกับคนแปลกหน้า. สังเกตว่าแฟนหนุ่มติดตามการกระทำของคุณแค่ไหน. สังเกตว่าแฟนหนุ่มของคุณควบคุมคุณไม่ให้เข้าถึงบางสิ่ง. ดูว่าแฟนของคุณกล่าวหาคุณว่านอกใจหรือไม่. รู้ว่าการครอบครองนั้นแอบซ่อนอยู่ภายใต้การทำเป็นรักและเอาใจใส่. คิดเกี่ยวกับการสื่อสารระหว่างคุณและแฟนของคุณว่ามีลักษณะอย่างไร. ดูว่าเมื่อถกเถียงกับแฟนของคุณมักจะเป็นอย่างไร. ระบุว่าแฟนของคุณพยายามควบคุมคุณโดยการบิดเบือนข้อมูลให้สับสน. ไปพบผู้เชี่ยวชาญด้านสุขภาพจิต. ฟื้นฟูความรู้สึกปลอดภัยขึ้นมาใหม่. ปล่อยให้ตัวเองเศร้า. หาเวลาให้ตัวเอง. เริ่มต้นความสัมพันธ์ใหม่อย่างระมัดระวัง. เข้มแข็งและเชื่อมั่นในตนเอง.
https://www.wikihow.com/Break-Up-with-a-Possessive-Boyfriend https://www.wikihow.com/Break-Up-with-a-Possessive-Boyfriend https://www.wikihow.com/Break-Up-with-a-Possessive-Boyfriend https://www.wikihow.com/Break-Up-with-a-Possessive-Boyfriend https://www.wikihow.com/Break-Up-with-a-Possessive-Boyfriend
Recognizing Signs of Abuse Taking Action Ending the Relationship Recognizing an Unhealthy Relationship Moving On